
                                 PATVIRTINTA



Rajono savivaldybės administracijos



direktoriaus 2014 m. kovo 10 d. 


įsakymu Nr. AT- 214
DALIES ŽEMĖS SKLYPO ŠAKIŲ MIESTE NUOMOS PIRKIMO 
EKONOMINIS IR SOCIALINIS PAGRINDIMAS

	1.
	Problemos iškėlimas

Lietuvos automobilių kelių direkcija pagal sutartį, sudarytą su tilto per Siesartį statytoju RAB „TILTS“ filialo „MO-24“, šiais metais vykdys tilto per Siesarties upę rekonstrukcijos projektą. Darbus numatoma atlikti iki šių metų gruodžio 1 dienos. Kai tiltas bus uždarytas, eismas planuojamas nukreipti Griškabūdžio aplinkkeliu. Automobiliams, vykstantiems į pietinę miesto dalį ar iš jos, tai sudarys papildomus 8,4 km. Šakių miesto Kęstučio gatvė, kurioje yra tiltas per Siesarties upę, yra kelio Nr. 138 Vilkaviškis-Kudirkos Naumiestis-Šakiai atkarpa, turinti susisiekimą tarp miesto funkcinių zonų, rajono centro, autobusų stoties, ryšius su užmiesčio keliais. 2013 metų duomenimis, atkarpoje nuo 34,56 km. iki 44,16 km. (iki miesto centro) vidutinis metinis paros eismo intensyvumas 2509 automobiliai. Didžioji dauguma miesto įmonių yra įsikūrę Šakių miesto pietinėje pusėje, vidutiniškai (didesnė, mažesnė) įmonė patirtų daugiau kaip 10 tūkst. Lt dydžio nuostolių, per mėnesį, jeigu tilto rekonstrukcija vyks iki metų pabaigos, tai verslo nuostoliai, dėl prarastų klientų ir išaugusių gamybos išlaidų, šiemet vienai įmonei vidutiniškai gali siekti iki 100 tūkst. Lt. Grupės rajono verslininkų 2014 m. vasario 21 d. prašymu „Dėl numatomo uždaryti tilto per Siesarties upę Šakiuose“, kuriame jie prašė ieškoti alternatyvių sprendimų, kad nukreipti automobilių srautą ne per aplinkkelį. Dėl apvažiavimo, ne mažiau kaip 10 minučių padidėtų autobusų važiavimo laikas, dėl to sutriktų Kudirkos Naumiesčio krypčių maršrutai, susidarytų daug nepatogumų keleiviams, jie negalėtų laiku atvykti į darbą, moksleiviai – į mokyklas. Atsižvelgdami į tai, 2014-02-28 rajono verslo atstovų, savivaldybės mero, administracijos direktoriaus, RAB „TILTS“ filialo „MO-24“ vadovų, VĮ „Marijampolės regiono keliai“ vadovų bendrai buvo nuspręsta statyti laikino apvažiavimo tiltą per Siesarties upę Šakiuose, Kęstučio gatvėje. Vienintelė ir tinkama tilto įrengimui ir privažiavimų keliams įrengti teritorija mieste yra šalia esamo tilto žemės sklypuose nuo miesto pusės, už pastato Kęstučio g. 9 (žemės sklypas priklauso Nacionalinės žemės tarnybai) privažiavimo kelias- 24 m, nuo Kudirkos Naumiesčio pusės- 39 metrai  privataus asmens, kurio žemės sklypas Šakiuose, Striūpų g. 1. 

	2.
	Tikslas, kurio siekiama priimant sprendimą dėl pirkimo
Įsigyti dalį žemės sklypo, statiniui įrengti 2,42a, apsaugos zonai apie 5,2 a, viso apie 8 arus  žemės sklypo, esančio Šakiuose, Striūpų g. 1 laikinai nuomai. Žemės sklypo dalis  bus panaudojama laikino pravažiavimo į  apvažiavimo tiltą per Siesarties upę įrengimui. Tilto ilgis-36 metrai, plotis-apie 4,5 m, tarp atitvarų apie 4 m, bus įrengti privažiavimo keliai- nuo miesto pusės 24 m nuo Kudirkos Naumiesčio krypties pusės - 39 metrai, taip pat bus įrengtos eismo reguliavimo priemonės. 

	3.
	Status quo ir galimų alternatyvų tikslui pasiekti vertinimas (pateikiamas apibendrintas alternatyvos aprašymas ir vertinimas): 

	3.1.
	Vertinimo aspektai
	Teigiamas poveikis
	Neigiamas poveikis

	
	Status quo: Į Šakių miesto laikino apvažiavimo tiltą nuo Kudirkos Naumiesčio pusės nėra kito tinkamo žemės sklypo privažiavimo  keliui įrengti. 

	
	Atitinkamai sričiai
	Turint privažiavimo kelią iš Kudirkos Naumiesčio pusės, bus įrengtas laikinas apvažiavimo  tiltas per Siesarties upę Šakių mieste, kuris užtikrins eismą į pietinę Šakių miesto ir rajono dalį. 
	Negavus leidimo iš privataus asmens žemės sklypo nuomai, uždarius eismo judėjimą esamu tiltu, eismas bus nukreiptas Griškabūdžio aplinkkeliu. Automobiliams, vykstantiems į pietinę miesto dalį ar iš jos, tai sudarys papildomus 8,4 km., tai sukels rajono gyventojams nepatogumus ir pablogins gyvenimo kokybę.

	
	Ekonomikai
	Verslo įmonės, išlaikys verslą, nemažins darbuotojų, nepraras klientų, pirkėjų, gyventojai turės susisiekimą autobusais Kudirkos Naumiesčio kryptimis, nereikės peržiūrėti autobusų maršrutų tvarkaraščių.
	Dėl apvažiavimo, vidutiniškai (didesnė, mažesnė) įmonė patirtų daugiau kaip 10 tūkst. Lt dydžio nuostolių, per mėnesį, jeigu tilto rekonstrukcija vyks iki metų pabaigos, tai verslo nuostoliai, dėl prarastų klientų ir išaugusių gamybos išlaidų, šiemet vienai įmonei vidutiniškai gali siekti iki 100 tūkst. Lt.

	
	Finansams
	Nesutriktų verslo įmonių, fizinių asmenų, gyventojų veikla.  
	Sumažėtų surenkamo pajamos į rajono savivaldybės biudžetą. 

	
	Socialinei aplinkai
	Nuomojama dalis žemės sklypo sudarytų sąlygas įrengti laikino apvažiavimo tiltą,  išlaikytų, įmonėse darbuotojų darbo vietas, išspręstų gyvenimiškas problemas, nepablogintų gyventojų gyvenimo kokybės, nekeltų įtampos ir  patenkintų rajono gyventojų poreikius
	Neužtikrinama rajono, miesto gyventojas gyvenimo kokybė.   

	3.2.
	I alternatyva: perkama nuomai dalis žemės sklypo, esančio Šakiuose, Striūpų g., reikalingo laikino pravažiavimo į apvažiavimo tiltą per Siesarties upę Šakiuose, Kęstučio gatvėje, įrengimui. Šis žemės sklypas sudaro galimybę įrengti pravažiavimą į apvažiavimo tiltą nuo Kudirkos Naumiesčio pusės. 

	
	Atitinkamai sričiai
	Savivaldybė turės laikino apvažiavimo tiltą per Siesarties upę Šakiuose, Kęstučio gatvėje.
	Nenumatoma 

	
	Ekonomikai
	Verslo įmonės, išlaikys verslą, nemažins darbuotojų, nepraras klientų, pirkėjų, gyventojai turės susisiekimą autobusais Kudirkos Naumiesčio kryptimis, nereikės peržiūrėti autobusų maršrutų tvarkaraščių.
	Nenumatoma

	
	Finansams
	Nenumatomas 
	Reikės skirti rajono savivaldybės biudžeto lėšų dalies žemės sklypo nuomai.

	
	Socialinei aplinkai
	Dalies žemės sklypo, kuris būtinas privažiavimo keliui įrengti,  nuoma išspręstų laikino apvažiavimo tilto įrengimą, išspręstų gyventojų, įmonių, jų darbuotojų gyvenimiškas problemas, nepablogintų gyvenimo kokybės, nekeltų įtampos ir  patenkintų rajono gyventojų poreikius
	Nenumatoma 

	3.3.
	II alternatyva: įrengti laikiną pėsčiųjų tiltą per Siesarties upę, automobilių eismą nukreipti Griškabūdžio aplinkkeliu. 
Teigiamas poveikis nenumatomas. Neigiamas poveikis numatomas visais  vertinimo aspektais.

	4.
	Siūloma alternatyva: pirkti nuomą dalies žemės sklypo, esančio Šakiuose, Striūpų g. 1, reikalingo laikino pravažiavimo nuo Kudirkos Naumiesčio pusės į apvažiavimo tiltą per Siesarties upę Šakiuose, Kęstučio gatvėje, įrengimui, neskelbiamų derybų būdu, derantis su  vieninteliu kandidatu, žemės sklypo, esančio Šakiuose, Striūpų g. 1, savininku. 

	5.
	Vertinimo kriterijų svarba sprendimui įgyvendinti: perkamas nuomai dalis žemės sklypo  turi atitikti šiuos kriterijus (nustatoma kriterijų eilė pagal svarbą):

	5.1.
	Žemės sklypo nuomos pirkimo kaina negali viršyti vidutinės rinkos vertės, apskaičiuotos pagal žemės verčių zonų žemėlapius;

	5.2. 
	Žemės sklypo atstumas nuo miesto centro ir veikiančio tilto  bei galimybė įrengti pravažiavimą nuo Kudirkos Naumiesčio pusės į apvažiavimo tiltą.   

	5.3. 
	Žemės sklypas neturėtų būti arti aukštos įtampos laidų, sąvartynų ar kapinių; 

	5.4. 
	Žemės sklypo nuosavybės dokumentai turėtų būti tinkamai sutvarkyti, sklypas neturi būti įkeistas ir dėl jo nevyksta ginčai teisme. 

	6.
	Kita svarbi informacija: Rengiant sprendimo dėl pirkimo nuomai dalies žemės sklypo, esančio Šakiuose, Striūpų gatvėje pagrindimą, atsižvelgta į 2014-02-28 įvykusį rajono verslo atstovų, savivaldybės mero, administracijos direktoriaus, RAB „TILTS“ filialo „MO-24“, VĮ „Marijampolės regiono keliai“ vadovų bendrą susitarimą ir pasiūlymus.  

